PRIMER 1: En poslovni prostor, ena elektronska naprava za izdajo računov

V skladu s šestim odstavkom 5. člena Zakona o davčnem potrjevanju računov - ZDavPR (Uradni list RS, št. 57/15) odgovorna oseba družbe Podjetje d.o.o., Nova ulica 12, 1000 Ljubljana, davčna številka 12345678, direktor Franci Novak, sprejema

**INTERNI AKT**

**o popisu poslovnih prostorov, dodelitvi oznak poslovnim prostorom in pravilih za dodeljevanje zaporednih številk računov**

**1. člen**

S tem internim aktom se ureja popis poslovnih prostorov in dodelitev oznak poslovnim prostorom ter predpisujejo pravila za dodeljevanje zaporednih številk računov v družbi Podjetje d.o.o., Nova ulica 12, 1000 Ljubljana, davčna številka 12345678.

**2. člen**

Popis poslovnih prostorov z dodeljenimi oznakami, pripadajočimi naslovi in identifikacijskimi oznakami iz registra nepremičnin:

|  |  |  |  |  |
| --- | --- | --- | --- | --- |
| **Oznaka poslovnega prostora** | **Naslov poslovnega prostora** | **Številka katastrske občine** | **Številka stavbe** | **Številka dela stavbe** |
| TRG1 | Krpanova ulica 10, 1000 Ljubljana | 2103 | 245 | 1 |

**3. člen**

Oznake elektronskih naprav, preko katerih se v posameznem poslovnem prostoru izdajajo računi:

|  |  |
| --- | --- |
| **Oznaka poslovnega prostora** | **Oznaka elektronske naprave** |
| TRG1 | BLAG1 |

Kot elektronska naprava za izdajo računov je označen računalnik (blagajna), preko katerega se v poslovnem prostoru izdajajo računi.

**4. člen**

V poslovnem prostoru se nahaja ena elektronska naprava preko katere se izdajajo računi. Zaporedne številke računov si vsako koledarsko leto, od 1. januarja do 31. decembra, sledijo v neprekinjenem zaporedju, od zaporedne številke 1 do »n«. Zaporedje številk računov je razvidno iz tabele:

|  |
| --- |
| TRG1-BLAG1-1 |
| TRG1- BLAG1-2 |
| TRG1- BLAG1-3 |
| TRG1- BLAG1-4 |
| itd… |

**5. člen**

Ta akt začne veljati 2. januarja 2016.

Ljubljana, dne 31. 10. 2015 Direktor družbe:

Franci Novak